В състава на въоръжението на бъдещите крайцери още на ранния етап от проектирането са включени надводни торпедни апарати. В началото на 1897 г. целесъобразността им е поставена под съмнение, тъй като опитът от японо-китайската война показва риска от взрив на надводните торпедни апарати при попадение по време на артилерийски бой. В проекта на крайцерите от типа „Диана“ са своевременно внесени съответните изменения, и в резултат корабите получават въоръжение, състояще се от три 381-mm торпедни (минни) апарата: един надводен, който е прикрит и може да се изважда, разположен във форщевена на кораба, и два подводни траверсни щитови, поставени носовата платформа. Наводката на минните апарати се извършва чрез корпуса на кораба с помощта на поставени в бойната рубка прицели.